# Instagram

Лоґо додатка
**Instagram** (русин. *Інстаґра́м*) — америцька соціална мрежа для мінянкы фотоґрафій тай відео, заложена Кевіном Сістромом і Майком Кріґером. В апрїлї 2012 року компанія Facebook Inc. (нынї Meta) приобріла сервіс за ~1 міліард доларів США готовностями тай акціями. Додаток дозволят хоснователям ладовати медіафайлы, котрі мож едітовати через філтеры і розпоряжати через гештеґы і ґеографічнї міткы. Оповістками мож дїлити ся публично авадь із навперед одобреными підписниками. Хоснователї годнї перепозирати інформацію другых хоснователїв по теґам і полозї, а ищи перепозирати трендові матеріалы. Хоснователї годнї лайкати фотоґрафії і підписовати ся на другых хоснователїв, обы додати их контент в персоналну пантлю.

26. авґуста сервіс добавив функції мінянкы оповістками, возмогу включати дакілько образів авадь відео в єдну оповістку, а щи функцію «Історії», аналоґічну головному конкурентови Snapchat, котра дозволят хоснователям розміщати фотоґрафії і відео в пантлї, при чому кажда оповістка доступно другым хоснователям в плынутї 24 годин. На януар 2019 року функцію Stories каждоденно хоснуют 500 миліонїв хоснователїв.

Додаток злучный із платформами iOS і Android, він ширит ся через App Store і Google Play відповідно.

## Історія

Розробка додатка Instagram зачала ся в Сан-Франціско, коли Кевін Сістром і Майк Крігер рішили переорієнтовати свій проєкт Burbn на мобілнї фотоґрафії. Додаток объявив ся в бовтї додатків App Store компанії Apple 6. октобра 2010 року.

В апрїлї 2012 року была выпущена верзія додатка для платформы Android.

9. апрїля 2012 року Facebook объявив про купованя мобілного додакта Instagram за $1 млрд.

У децембрі 2013 року было представлено сервіс мінянкы оповістками Direct. У авґустї 2016 року было запущено Instagram Stories прототіпом якого став Snapchat. Instagram Stories дозволят публикувати фото тай відео довготов до 15 секунд, які будут доступнї для переникованя слїдуючі 24 годины. У юнї 2018 року было запущено IGTV.

У авґустї 2019 року головный усиловный діректор компанії Адам Мосері заголосив, що платформа планує поступно поміняти функціонал про борьбу проти булінґа. Зокрема, штучный інтелект має варовати хоснователя, що коментар, якый він хоче віддослати, годен быти оскорбительным. Попиля другого може быти відкапчованя публичних мірячів лайків постів.

10. марца 2022 року позад російську інвазію в Украйину Instagram на час дозволив оповісткы із кликанём до смиртї Путіна тай насилства над росіянами.

## Маштабы

До децембра 2010 року Instagram мав 1 млн хоснователїв.

В юлї 2012 року Instagram проголосив про 100 млн наладованых фотоґрафій, у авґустї— про 150 млн.

У септембрі 2017 року сервіс мав 800 млн хосноватеїв, з них 500 млн візітовали сервіс каждый динь. У юнї 2018 року авдіторія Instagram досягла 1 млрд хоснователїв.

## Нагороженя

* У януарёви 2011 року Instagram заняв другоє місто в номінації «Майлїпшый мобілный додаток» у конкурсови 2010 року TechCrunch Crunchies.
* У авґустї 2011 року журнал Fast Company поставив головного діректора Кевіна Сістрома на 66. місто в списку «100 майкреативных людий у бізнесови в 2011 роцї»
* У юнї 2011 року журнал Inc замкнув співосноватилїв Сістрома і Крігера у свій список «30 тых, кому не є 30».
* У септембрі 2011 року Instagram выйграв у номінації «Майлїпшый тутешный додаток» у конкурсови SF тыжнёви Web Awards.
* У децембрі 2011 року Apple выбрала Instagram «додатком року для iPhone».

## Одкликаня

* Як змінився Instagram за 10 років - Bazilik.
* Офіціална вебова сторонка додатка

## Зазначкы